கேள்வி: ஹர்ஷதீப் கவுர் என்பது என்ன?
பதில்: ஹர்ஷதீப் கவுர் (Harshdeep Kaur) (பிறப்பு: டிசம்பர் 16, 1986), என்பவர், பாலிவுட் இந்தி, பஞ்சாபி மற்றும் சூஃபி பாடல்களுக்காக அறியப்பட்ட ஓர் இந்தியப் பாடகி ஆவார். இவரது ஆத்மார்த்தமான சூஃபி விளக்கக்காட்சிகளால் இவர் "சூஃபி கி சுல்தானா" என்று பிரபலமாக அறியப்படுகிறார். இரண்டு நேரலை நிகழ்ச்சிகளில் பட்டங்களை வென்ற பிறகு, கவுர் பாலிவுட் ஒலிப்பதிவுகளில் ஒரு முன்னணி பாடகராக தன்னை நிலைநிறுத்திக் கொண்டார். தனது முதல் பாலிவுட் பாடலான "சஜ்னா மை ஹாரி" வெளியிட்டபோது கவுருக்கு வயது பதினாறு ஆகும். கவுர் இந்தி, பஞ்சாபி மொழி, தமிழ், தெலுங்கு மொழி, மராத்திய மொழி, குஜராத்தி, மற்றும் வங்காள மொழி உள்ளிட்ட பல இந்திய மொழிகளில் திரைப்பட இசைக்கான பாடல்களைப் பதிவு செய்துள்ளார். மேலும் இந்தியத் திரைப்படத்துறை முன்னணி பின்னணிப் பாடகராக தன்னை நிலைநிறுத்திக் கொண்டார். இவர், ஏ. ஆர். ரகுமான், பிரிதம் சக்ரவர்த்தி, விஷால்-சேகர், சலீம் சுலைமான், சங்கர் எஹ்சன் லோய், அமித் திரிவேதி, சாந்தனு மொய்த்ரா, தனிஷ்க் பச்சி, ஹிமேஷ் ரேஷாமியா, சஞ்சய் லீலா பன்சாலி, சோஹைல் சென் உட்பட பல முன்னணி இசை இயக்குநர்களுடன் பணியாற்றியுள்ளார். ஒரு ஹாலிவுட் படத்திற்காக பாடிய மிகச் சில இந்திய பாடகர்களில் இவரும் ஒருவர் ஆவார். இவர் பாடிய ஆர்.ஐ.பி. எனப்படும் ஒலிப்பதிவு, ஏ. ஆர். ரகுமான் இசையமைத்து, ஆஸ்கார் விருது பெற்ற இயக்குநர் டேனி பாயில் ''127 ஹவர்ஸ்'' திரைப்படத்தின் ஒரு பகுதியாகும். இவர் பாகிஸ்தான் திரைப்பட மற்றும் தொலைக்காட்சி துறைக்காக, சில பாடல்களையும் பாடியுள்ளார். இவரது பிரபலமான சில பாடல்களில் ராக்ஸ்டாரைச் சேர்ந்த ''கட்டியா கருண்'' ; ராசியிலிருந்து ''தில்பரோ''; ''ஜப் தக் ஹை ஜானிலிருந்து ஹீர்'' ; ''ரங் தே பசாந்தி''யைச் சேர்ந்த ''இக் ஓங்கர்'' ; ''ரெய்ஸைச்'' சேர்ந்த ''ஜாலிமா'' ; ''பார் பார் தேகோ''வைச் சேர்ந்த ''நாச்ச்டே நே சாரே'' ; ''பேண்ட் பாஜா பராத்''தைச் சேர்ந்த ''பாரி பார்சி''; ''யே ஜவானி ஹை தீவானி''யைச் சேர்ந்த ''கபிரா''; ''காக்டெயிலிலிருந்து'' ''ஜுக்னி ஜி'' ; மற்றும் ''பரேலி கி பார்பி''யிலிருந்து ''ட்விஸ்ட் கமரியா'' போன்ற பாடல்கள் குறிப்பிடத்தகுந்தவை ஆகும். . 2019 ஆம் ஆண்டில், ''ராசி'' திரைப்படத்தின் ''தில்பரோ'' பாடலுக்கான 20 வது ''ஐஃபா'' விருதுகளில் கவுர் சிறந்த பெண் பின்னணி பாடகருக்கான ''ஐஃபா விருதைப்'' பெற்றார்.
கேள்வி: ஹர்ஷதீப் கவுர் - சூஃபி கி சுல்தானா குறித்து விரிவாக சொல்லுங்கள்.
பதில்: செப்டம்பர் 2008 இல் என்.டி.டி.வி இமேஜினில் ''ஜூனூன் - குச் கார் திகானே கா'' பாடும் போட்டியில் கவுர் வென்றார். அவர் சூஃபி கி சுல்தான் வகையிலிருந்து ரஹத் நுஸ்ரத் ஃபத்தே அலி கான் தனது வழிகாட்டியாகப் போட்டியிட்டார். இறுதிச் சுற்றில், முதன்மை விருந்தினராக இருந்த அமிதாப் பச்சன் இவரை சூஃபி கி சுல்தானாவாக அறிவித்தார். இந்த நிகழ்ச்சி சூஃபி, இந்திய நாட்டுப்புற இசை மற்றும் பாலிவுட் பாடல்கள் ஆகிய மூன்று வகைகளிடையே ஒரு போட்டியாக இருந்தது. இந்த நிகழ்ச்சியில் இந்தியா மற்றும் பாகிஸ்தானைச் சேர்ந்த பாடகர்கள் பங்கேற்றனர். கவுர் ஒரு தனித்துவமான சூஃபி உடையை அணிந்திருந்தார், குறிப்பாக சூஃபி பாடல்களை நிகழ்த்தும்போது, அது இவரது அடையாளத்தின் ஒரு பகுதியாக மாறிவிட்டது.
கேள்வி: ஹர்ஷதீப் கவுர் - தனிப்பட்ட வாழ்க்கை குறித்து விரிவாக சொல்லுங்கள்.
பதில்: கவுர் தனது குழந்தை பருவ நண்பர் மங்கீத் சிங்கை மும்பையில், மார்ச் 20, 2015 அன்று ஒரு பாரம்பரிய சீக்கிய திருமண விழாவில் திருமணம் செய்து கொண்டார்.